Document ID: /roh_data/filtered/fineweb-2-filterrobots_roh.jsonl.gz/42703

Las chauras eran pli baud las vatgas dals povers ed en ils vitgs dal Grischun devi bleras chauras. Cun il svilup da l’agricultura èn ellas svanidas pli e pli da las purarias. Dapi varsaquants onns datti dentant puspè manaschis cun allevament da chauras. Las chauras contribueschan a la biodiversitad, ellas pasculeschan era sin prads, pastgiras ed alps che n’èn betg adattadas per vatgas. Entras la pasculaziun da las chauras datti damain surfatschas che creschan en.
Chauras èn nas fins
Chaschiel chaura cunzunt e charn d’ansiel vegnan puspè appreziads. Las chauras èn nas fins e giaudan gugent erva savurusa, lur latg e lur charn cuntegnan pauc grass ed èn sanadaivels.
Per quests motivs ed er per spir plaschair da quests animals simpatics han Nadia Deplazes e sia famiglia decidì avant in pèr onns da far si chauras ed er da trair ansiels.
Manaschi diversifitgà
La famiglia Deplazes porscha plinavant agroturissem cun in albiert sin l’alp da Glivers, els fan part da l’associaziun Amarenda da divers purs da Surrein e conturn. Uschia promovan els la vendita directa ed il catering era cun in shop online. Nadia Deplazes che ha 42 onns, lavura vitiers anc sco guida da viandar, porscha lamatrekking e d’enviern è ella engaschada sco scolasta da skis.
«Missiun B» – per dapli biodiversitad
- Dapli dal project «Missiun B».
- Registrai Vossa surfatscha biodiversa sin missiunb.ch, il link avra en ina nova fanestra.
- As participai a nossa gruppa sin Facebook, il link avra en ina nova fanestra.
RR accumpagnament 10:15